JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Venemaa-Ukraina kriis mõjutab ka Iisraeli
Iisraeli valitsus taas opositsiooni hambais
Kas Iisraelist on saamas taas Euroopa gaasivarustaja?
Venemaa rünnak Ukraina vastu on laialdaselt hukka mõistetud
nii EL, USA kui kõigi Skandinaaviamaade seas.
Rünnakule on tugevaimat toetust avaldanud Süüria ja Iraan,
enamik araabiamaid on aga võtnud hukkamõistva seisukoha.
Suhtumine mainitud sõtta, Ukraina presidenti
ja Venemaa rünnakusse on lõhestanud Iisraeli valitsuse.
Peaminister Bennett tegi algul ettevaatlikke
ja poolümmargusi avaldusi,
vältides sihilikult liialt Zelenskõi kiitmist
ja samas president Putini solvamist.
Bennetti mõtteis on kahtlemata ka Venemaa suur juudikogukond,
kelle julgeolekut ta püüab nii kaitsta,
sest president Putini tegevust peetakse hetkel ettearvamatuks.
Valitsuse välisminister Yair Lapid oli selle asemel palju selgesõnalisem,
öeldes otseselt, et Iisrael mõistab ÜRO kriisiistungil Venemaa hukka
kui illegaalse ründajana.
Lapidi sõnul seisab Iisrael Ukraina küsimuses ajaloo õigel poolel.
Peaminister Bennett näitas teiseski küsimuses nõrkust ja otsustamatust,
kui ei rahuldanud Ukraina presidendi palvet saada sõjavarustusabi.
Palve hõlmas ka üht olulisimat Iisraeli tehnoloogiatoodet Iron Dome'i
ehk vastavate õhutõrjekomplekside toimetamist USAst,
kes oli hankinud neid Iisraelist,
kuid vajas Iisraeli luba nende edastamiseks.
Nii püüab Bennett tasakaalustada suhteid Venemaaga,
et Putinile meele järele olla,
kuigi too kuulutas, et ei tunnusta Golani Iisraeli osaks.
Samas kontekstis nõudis Putin,
et Iisrael eemaldaks kõik rajatised Golanilt
ja loovutaks kõrgustiku Süüriale.
Ukraina presidendi Zelenskõi palve,
et Bennett oleks vahendajaks Ukraina ja Venemaa läbirääkimistel,
lükkas Putin tagasi, kuigi Iisrael on peaaegu ainus riik,
kel on töötavad suhted nii Venemaa kui Ukrainaga.
Iisrael saadab Ukrainasse sõjalise abi kõrval ka humanitaarabi,
mantleid, tekke, magamiskotte, telke, meditsiiniabi ja veepuhastusseadmeid.
Kolm kaubalennukitäit varustust toimetati Ukrainasse nädala alguses.
Londonis ilmuv ajaleht The Times
avaldas esmaspäeval, 28.02, šokeeriva teate,
mille järgi Venemaa presidendi Putini peamise liitlase
Jevgeni Prigozini julgeolekufirma Wagner Groupi palgasõdureid
on Aafrikast Ukrainasse lennutatud.
Ajalehe väitel on Wagner Grupil olnud varem mitmeid keskseid rolle
Kremli huvide edendamises välismaal
ja firmat on süüdistatud mitmetes kuritegudes ja julmustes.
The Times'i info järgi, millega ühines ka The New York Post,
olevat Ukraina luureteenistus saanud infot,
et palgasõdurite eriülesandeks on teha atentaat Ukraina presidendile.
President Volodõmõr Zelenskõist
on saanud kogu Ukraina relvastatud vastupanu sümbol
ja rahvusliku võitlustahte eeskuju, kui ta keeldus riigist põgenemisest
ning õhutab pidevalt armeed ja kodanikke
Venemaa rünnakutes vastu pidama.
Ekspeaminister ja opositsioonijuht Netanyahu
ründas parlamendi istungil valitsust
seoses ebamääraste avaldustega Venemaa rünnaku suhtes Ukrainasse,
ja teiseks kõneluste suhtes Iraani tuumaleppe taastamiseks Viinis.
Netanyahu sõnul on need globaalsel areenil tundlikud päevad
ja sellisel ajal on parem esineda jõuliste avaldustega
aktuaalsetel globaalsetel teemadel,
eriti kui tegu on ebavajalikult kahetimõistetavate avaldustega.
"Teema on valus ja tundlik, kuid on ajuvaba,
et Iisraeli valitsus otsustab rääkida vaid Ukrainat puudutavast asjast,
kui teise teema suhtes, millest tuleb rääkida ja mille suhtes tegutseda,
ollakse vait ega tehta midagi.
Nüüd liigutakse tänu lääneriikidele Ukraina kriisi varjus ja kiiresti
sellise tuumalepingu suunas, mis annab Iraanile võimaluse
Iisraeli vastu tuumarelvi hankida ja leping sünnib lähitulevikus."
Peaminister Bennett ja välisminister Lapid
ei ütle ega tee siiski midagi selle lepingu peatamiseks,
põrutas Netanyahu.
Nad joonduvad kõiges Joe Bideni valitsusega,
kes on eemaldamas Iraanilt võimsaid majandussanktsioone,
mistõttu Iisrael saab kogema Iraani toetatud terrorismi kasvu,
rääkis opositsioonijuht ja ekspeaminister Netanyahu.
Iisraeli valitsus teatas, et rajab koos Poola, Moldova,
Rumeenia ja Ungariga Ukraina piiridele kuus aliya-keskust.
Iisrael on valmis kohe, lähinädalail vastu võtma ca 10 000 pagulast,
osa neist juudid, kellel on naasmisseaduse alusel õigus
püsivalt Iisraeli immigreeruda.
Seda pagulaslainet
koordineerivad lisaks Juudi Agentuurile ka välisministeerium,
Rahvusvaheline Kristlaste Ühendus,
Iisraeli rabinaat, erinevad stipendiumiorganisatsioonid.
Iisraeli välisministeeriumi sõnul
asusid esimesed pagulasgrupid teele juba nädala eest.
Mõnede Venemaad ja president Putinit tundvate ekspertide meelest
peaks Iisrael valmistuma ka võimaluseks,
et Putin võib laiendada vaenutegevust ka Baltimaade vastu,
kes kuulusid samuti kunagi endise NSVL huviringkonda,
nagu Ukrainagi.
Ka neis Baltimaades elab täna rohkesti juute,
kel on õigus naasta esiisademaale.
Nende ekspertide sõnul käib see ka Poola kohta.
Gaasi, nafta ja energia laiemalt
on saanud üheks keskseks teemaks ja kõneaineks Euroopas pärast seda,
kui Saksamaa teatas, et külmutab Soome lahe ja Balti mere kaudu
Venemaalt Saksamaale kulgeva NordStream 2 gaasijuhtme kasutuse.
Kui Venemaa sulgeb ise mainitud juhtme
ja lõpetab gaasitarned Euroopasse, tekib seal energiakriis,
mille tagajärjed võivad muuta kogu kontinendi poliitikat energia suhtes
ja avada võimaluse muuhulgas ka Iisraelile
saada Euroopa peamiseks gaasivarustajaks.
Nii võivad asjad edeneda ka paljude eskatoloogiat
ehk piibellikke lõpuaegu uurivate inimeste meelest.
Võimalused sellise alternatiivi suunas oleksid Iisraeli osalt isegi võimsad,
kuid tõukaksid samas Venemaa välja ühest selle majanduse põhirollist.
Siberi gaasi ja nafta toimetamine Euroopasse
on olnud üks Vene rahvamajanduse nurgakive,
nii et selle kaotamine ja siirdumine Iisraelile
tooks esile tõeliselt eskatoloogilised vaatepildid.
Venemaa gaas liigub ka Ukraina ja Valgevene kaudu,
nii et president Putin tahab tagada selle Ukraina sõjaga
ka energiaveo säilimist just Ukraina kaudu Euroopasse.
Sellele Iisraeli energiatootmisele on visanud silma ka Türgi,
kes on juba aastaid püüdnud saboteerida mitmeid Iisraeli, Küprose,
Kreeka ja Itaalia kaudu kulgeva EastMed gaasijuhtme ehitamist.
Selle ehitust alustati 2013. a
ja see peaks valmima kolme aasta pärast, 2025. a.
Nüüd sõltub graafik USA toetusest,
sest Bideni valitsus tühistas toetuse gaasijuhtmele,
kuigi Joe Biden ise osales hankes president Obama valitsusajal.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee